钦定古今图书集成/明伦汇编/官常典/第656卷 > 颜春卿
## 钦定古今图书集成/明伦汇编/官常典/第656卷 > 颜春卿

按《唐书》本传：“春卿倜傥美姿仪，通当世务。十六举明
经拔萃高第，调犀浦主簿。尝送徒于州，亡其籍，至廷
口记物色凡千人，无所差。长史陆象先异之，转蜀尉。
苏颋代为长史，被谮系狱，为《㯶榈赋》自托，颋遽出之。
魏徵远孙瞻罪，抵死，春卿为请玉真公主，得不死。时
人高其节。终偃师丞。临终捉真卿臂曰：‘尔当大吾族，
顾我不得见，以诸子委汝’。”后真卿主其昏嫁。